เป็นก้อนที่บริเวณศีรษะติดกับท้ายทอย หลายปี ไม่เจ็บ แต่ใหญ่ขึ้น ควรไปปรึกษาแพทย์ด้านไหน
สวัสดีค่ะ ก้อนที่บริเวณศีรษะติดกับท้ายทอยดังกล่าวมานั้น อาจจะเกิดจาก ก้อนถุงน้ำธรรมดา ก้อนจากชั้นไขมันโดยมักเป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ หรือเกิดจากต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก ก้อนเนื้องอกเส้นเลือดหรือเส้นประสาท การติดเชื้อของชั้นผิวหนังหรือชั้นใต้ผิวหนังแต่ไม่ควรเป็นมาหลายปี หรือก้อนเนื้องอกที่เป็นได้ทั้งเนื้อดีและเนื้อร้ายของเนื้อเยื่อเกี่ยวพันหรือชั้นกล้ามเนื้อ เป็นต้นควรไปพบแพทย์เพื่อตรวจร่างกายลักษณะก้อนจริง ร่วมกับอาจจะต้องทำอัลตราซาวน์ก้อนหรือตัดชิ้นเนื้อไปตรวจให้ได้การวินิจฉัยที่แน่ชัดต่อไป หากมีมาต่อเนื่องหลายปีแล้วไม่ยุบไป ควรไปตรวจหาสาเหตุค่ะ เบื้องต้นไม่ไปคลำบริเวณก้อนดังกล่าวบ่อย ๆยังไม่เอายาอะไรไปทาเอง รักษาความสะอาดบริเวณผิวหนังภายนอก